Хидрология
Хидрологията (наука за водата) е наука за движението, разпределението и качеството на водите по Земята. Специалистите в науката се наричат хидролози. Клонове на хидрологията са:
 Потамология (хидрология на реките)
 Лимнология (хидрология на езерата)
 Хидрогеология (хидрология на подземните води)
 Екохидрология (екологична хидрология)
 Хидрохимия (химическа хидрология)
 Хидрометеорология
 Хидрография

Хидрологията изследва детайлно всички видове водни обекти на Земята – реки, езера, блата, морета, океани, ледници и подземни води. Те се разглеждат в своето непрекъснато взаимодействие, обусловено от водния кръговрат. Разглежда се и антропогенният фактор и неговото влияние върху водите, изразяващо се основно в замърсяване, изчерпване на водните колектори, построяването на язовири и водноелектрически централи (ВЕЦ).

В повечето случаи хидрологията се смята за дял от природната география, макар че формира тесни връзки с още редица фундаментални науки като химия, физика, математика, статистика и др.

Главни научни и работодателски центрове за хидролозите в България са: Национален институт по метеорология и хидрология (НИМХ), Министерство на околната среда и водите (МОСВ) и Софийски университет „Св. Климент Охридски“. Ежедневно и както метеорологичната прогноза НИМХ изготвя хидропрогноза.

Вижте също 
 Хидравлика
 Метеорология
 Климатология
 Природна география

Източници